ועדת הכספים, כנסת 17, פרוטוקול מספר 684, 2008-01-21 10:30

שי חרמש: אני פותח את ישיבת ועדת הכספים בנושא צו סיוע לשדרות וליישובי הנגב המערבי (הארכת תוקף), התשס"ח-2008.

בועז סופר: לפני מספר חודשים עבר חוק שדרות הממשלתי.

בועז סופר: במסגרת החוק הזה הגדלנו את הטבות המס לישובים שמוגדרים בתוך שדרות ועוטף עזה.

בועז סופר: נתנו הטבה של 25 אחוזים ותקרה של כ-200 אלף שקלים.

בועז סופר: הסיכום עם ועדת הכספים ועל דעת משרד המשפטים היה שבמידה שיימשך המצב, לא נצטרך לחוקק מחדש חקיקה ראשית אלא שר האוצר, באישור ועדת הכספים של הכנסת, יוכל להאריך.

ניסן סלומינסקי: ההחלטה הייתה שהמצב הזה של נפילת קסאמים לא יימשך.

בועז סופר: לכן אנחנו השארנו לעצמנו את האפשרות, במקום לעשות עוד פעם את החקיקה מחדש, והיה והמצב לא ייפסק, נוכל לבוא לוועדת הכספים ולבקש הארכה של הצו.

בועז סופר: כל מה שאנחנו מבקשים הוא להאריך את התוקף של ההטבה במס של ה-25 אחוזים כפי שהיה עד סוף 2007 לשנה נוספת.

בועז סופר: ההטבה ניתנת, 25 אחוזים, עד תקרה של 200 אלף שקלים.

ניסן סלומינסקי: מה עושים עם אלה שלא מרוויחים כלום?

בועז סופר: יש לי פתרונות מאוד מוגבלים.

מיכל דויטש-הנר: כתבנו במכתב לוועדת כספים שאמנם לגבי סעיף 11 הוקמה ועדה בין-משרדית שהגישה את טיוטת המלצותיה.

מיכל דויטש-הנר: למרות שהיא לא סיימה את הדיון, אנחנו מבקשים להאריך את ההטבה המיוחדת של 25 אחוזים וזאת למרות שהוועדה להטבות מס לישובים לא סיימה את עבודתה.

אורית נוקד: אני מברכת על התיקון ומצרה על המצב בגינו הגענו לתיקון.

אורית נוקד: תחולת החוק הורחבה לשבעה ישובים נוספים.

אורית נוקד: אני רוצה לבקש או לשאול, וכאן אני גם פונה ליועצת המשפטית של הוועדה.

אורית נוקד: יש אליי פניות מהישובים האלה משום שכל פעם, כאשר מעניקים הטבות נוספות – אם מדובר במינהל מקרקעי ישראל או אם מדובר בארנונה, לא רואים את הישובים האלה כחלק מתחולת החוק ואחר כך צריך לעבור מסע של ייסורים ובירוקרטיה על מנת שהדברים יוחלו גם עליהם.

אורית נוקד: רציתי לשאול האם יש אפשרות – והחוק לא נמצא כרגע בפניי – שבתוספת של החוק, שם אני מניחה מצוינים הישובים, יהיה ברור שגם אותה שבעה ישובים – דורות, ברור חיל, מבקיעים, צור, אוהד, כרמי אליהו ושדה ניצן – גם כן ייכנסו.

מיכל דויטש-הנר: אין בחוק ארנונה.

אורית נוקד: הבאתי את זה כדוגמה.

מיכל דויטש-הנר: את צריכה לקחת את ההטבות שקיימות היום בחוק.

מירב תורג'מן: אני לא יכולה לקבוע לגבי הטבות שמחוץ לתחולת החוק.

מירב תורג'מן: כל ההטבות של החוק הזה, חלות גם על אלה.

אורית נוקד: זה ברור.

אורית נוקד: אני עורכת דין ואני מבינה מה אומרת תחולת החוק.

אורית נוקד: אני אומרת שאני רוצה להקל.

אורית נוקד: יש מה שנקרא בירוקרטיה.

אורית נוקד: יש משרדים אחרים שרוצים להיטיב עם הישובים האלה אבל שבעת הישובים האלה לא שם.

אורית נוקד: הישובים האלה הוספו משום שניתן צו של שר האוצר שקיבל את אישור ועדת הכספים.

אורית נוקד: זה התיקון לחוק והוא לא נמצא בספר החוקים באופן מפורש, דבר שגורם לבירוקרטיה.

מירב תורג'מן: אם זה על מנת לקחת, כדוגמה, את האזור שחל עליו החוק, אפשר לקחת את החוק ולראות על איזה אזורים החוק חל.

אורית נוקד: אני מבינה שבקשתי לא תיענה.

מירב תורג'מן: אי אפשר.

ניסן סלומינסקי: הוועדה צריכה להגדיר את האזורים ואז הם ייכנסו.

מירב תורג'מן: האזורים מוגדרים.

מירב תורג'מן: האזורים האלה נכללים והם מוגדרים.

חזקיה ישראל: אנחנו תומכים בהארכת הצו כפי שהוא מוצע כאן.

חזקיה ישראל: יחד עם זאת, אני רוצה להפנות את תשומת לב הוועדה לכך שצריכים להיות אחר כך הסדרים משלימים כפי שהיו בפעם הקודמת, גם בנושא ההנחה בארנונה.

חזקיה ישראל: זה לא קשור לזה, אבל זה צריך לבוא כהסדר.

חזקיה ישראל: אז דובר על שנת 2007 אבל אנחנו בשנת 2008 וצריך להתחיל לחשוב במונחים של מה יהיה בנושא של הפיצוי אם המצב מתמשך.

חזקיה ישראל: אני לא קושר את זה כרגע לעניין הזה, אבל צריך להתחיל להתייחס גם לנושא של הארנונה.

שי חרמש: עדכון לגבי הארנונה.

שי חרמש: לפני ארבעה ימים נפגשתי עם השר מאיר שטרית בנושא הזה.

שי חרמש: פניתי ללשכת שר האוצר והם צריכים להעביר אלינו 34 מיליון שקלים כשיפוי ארנונה לשנת 2008, כולל שבעת הישובים ולכן מדובר ב-34 מיליון ולא ב-27 מיליון.

שי חרמש: ביקשתי מלשכת שר האוצר אתמול שידאגו שתעבור בקשה ממשרד האוצר.

שי חרמש: הבטיח לי מאיר שטרית שביום שעוברת ההעברה התקציבית כאן, הוא חותם על הנושא.

שי חרמש: אני לא חושב שיש לנו עוד הרבה במה לדון.

שי חרמש: מי בעד ההארכה?

שי חרמש: ה צ ב ע ה אושר פה אחד

סמדר אלחנני: להביא לידיעתכם.

סמדר אלחנני: חצי מהאוכלוסייה בארץ בכלל – יותר מחצי – לא מגיעה לשלם מס הכנסה, כך שזה לא רלוונטי.

סמדר אלחנני: סביר להניח שבשדרות אחוז אלה שלא מגיעים לסף המס, נראה לי שהוא אפילו יותר גבוה.

סמדר אלחנני: אתם מדברים עכשיו על אוכלוסייה מאוד מאוד קטנה.

סמדר אלחנני: 4,000 שקלים לגבר, 4,800 שקלים בערך לאישה בלי ילדים.

שי חרמש: הכל ידוע.

שי חרמש: חלק מהשיקולים לעניין הזה שיושב-ראש הוועדה ואני הולכנו היו למנוע אוכלוסייה חזקה מלעזוב את האזור.

שי חרמש: ידענו בדיוק על מה אנחנו מדברים.